REFERAT FRA HOVEDSTYREMØTE I GRESVIK IF TORSDAG 12. JANUAR

Tilstede: Kjetil Føreid, Jan Simensen, Ingrid M. Sandrud, Freddy Magnussen, Eilev Pettersen, Morten Johannessen, Morten Helminsen og Svein Thoresen.

Forfall: Atle Dieseth.

SAKSOPPFØLGING

# Hovedstyret følger ideen fra Morten J. på julemøtet om å vurdere en «letthall» på grusbanen i Trondalen. Tanken tas opp i forhold til kompenserende tiltak fra utbygger i forbindelse med boligplanene i området.

# Branntekniske tiltak – ikke noe nytt.

# Beretning til foreningens 90 års-jubileum. Et forslag er skrevet som er en «light»-versjon i samspill med foreningens nettsider. Sendes ut til hovedstyrets medlemmer for gjennomgang.

ØKONOMI

Foreningen gikk 66.000 kroner i pluss på driften i 2011, korrigert for finansutgifter (renter på lånet til kunstgressbanen) får vi et overskudd på 12.000 kroner. Fortsatt har vi utestående 64.000 kroner i ubetalt medlemskontingent. Det tas nok en gang et krafttak for å stryke de som det rent realistisk ikke er mulig å få inn penger ifra. Deretter gjøres det nok et purreforsøk mot de resterende. Foreningens egenkapital ved årsskiftet er drøye en million kroner.

BERETNING FRA GRUPPENE

# Håndball er godt i gang med andre halvdel av sesongen. J99 er som eneste lag fra klubben i et A-sluttspill. Ellers er det god aktivitet i gruppen.

# Fotball har alle lag i gang før årets sesong. Den nye treningskoordinatoren skal snart presenteres. Han har en rekke ideer, deriblant IFO (Idrettens fritidsordning).

ÅRSMØTE 2011

Årsmøtet for 2011 avholdes mandag 27. februar2012 klokken 18.30 på klubbhuset i Trondalen. Hovedstyret møter en halv time tidligere. Gruppene har en frist til 13. februar med å sende inn sine beretninger. Sekretær har frist til 23. februar med å levere hovedstyrets beretning til daglig leder og valgt leder. Frist for innsendte forslag til årsmøtet settes til onsdag 8. februar. Daglig leder tar seg av avisannonsering før årsmøtet. Leder av valgkomiteen lover å legge frem forslag til valglister på neste hovedstyremøte.

90 ÅRS-JUBILEET

Jubileet markeres med en mottagelse på klubbhuset lørdag 24. mars klokken 14.00. Hovedstyret og gruppestyrene inviteres. Leder og styremedlem Jan Simensen lager den øvrige invitasjonslisten og program for dagen. I tillegg lager vi en egen GIF-dag med aktiviteter for alle foreningens aktive medlemmer. Dato og program organiseres av faggruppene.

EVENTUELT

Leder og Jan Simensen deltar på vegne av GIF på et møte i regi av idrettskretsen om årsmøter og NIFs lovverk.

Vår utstyrsleverandør Gaarder sport på vegne av Umbro avvikler pr. 31. mars. Vi sjekker om vi må fullføre vår Umbro-avtale ut kontraktsfestede 2012 eller om vi kan bytte il nye leverandør allerede nå.

Neste møte i hovedstyret er i følge møteplanen torsdag 9. februar klokken 18.00 i Trondalen.

Svein Thoresen, sekretær

|  |  |  |  |  |
| --- | --- | --- | --- | --- |
| **Nr** | **Sak** | **Hvem** | **Tidsfrist** | **Saken avsluttet** |
| 09/03 | Boligutbyggingen i Trondalen. Vi har godtatt planene mot en avtale om kompenserende tiltak. Skriv er sendt utbygger. Når saken nå har fått sin politiske behandling, tilskriver vi utbygger og ber om gjennomføring av avtalen. | Svein, Morten H og Kjetil | Fortløpende |  |
|  |  |  |  |  |
|  |  |  |  |  |
| 11/05 | Det må utarbeides branntekniske tegninger for klubbhuset. Freddy er i gang. | Morten H og Freddy | Innen jul |  |
| 11/07 | Medlemskontingenter må følges opp nøye. DL og kasserer tar en ny «vaskesjau» og purrer deretter. | Morten H/Ingrid | Fortløpende |  |
| 11/08**11/09**  | GIF-Guide del 4 må revideres90 års-beretning er skrevet. Sendes til HS-medlemmene og legges deretter på våre nettsider hvis ingen har innvendinger.  | AtleSvein | Ferdig på nett i løpet av våren1. halvdel 2012 |  |